E.ON SE
Store norske leksikon,Teknologi og industri,Energi,Kraftselskaper og kraftverk
E.ON SE, er et tysk energikonsern med hovedkontor i Essen. Det ble etablert i 2000 ved sammenslutning av selskapene VEBA og VIAG. E.ON er en av verdens største energikonserner med leveranse av elektrisk strøm, gass, varme og kulde til kunder i Tyskland og øvrige verden. Konsernet er etablert med selskaper i mer enn 30 land, blant annet i Sverige.
Historikk VEBA ble grunnlagt i 1929 av delstaten Preussen som Vereinigte Elektrizitäts- und Bergwerks-Aktiengesellschaft, og privatisert i 1964. Selskapet var særlig aktivt inne i energiproduksjon og -distribusjon, i tillegg til blant annet kjemisk industri. VIAG ble grunnlagt i 1923 som Vereinigte Industrie-Unternehmungen AG, et holdingselskap for ulike statlige industriselskaper, som ble privatisert i 1986–1988. I 1990-årene var det særlig konsentrert om kjernevirksomhetene energi og telekommunikasjon. E.ON solgte i 2002 oljeselskapet Veba Oel, inkludert bensinstasjonkjeden Aral, til britiske BP, samt aluminiumsprodusenten VAW (Vereinigte Aluminium-Werke) til Norsk Hydro. E.ON overtok i 2003 Ruhrgas, Tysklands største naturgassdistributør. Les mer i Store norske leksikon naturgass gass elektrisitet Eksterne lenker E.ONs hjemmesider